"ઓહો ! સોના કરતાં પીળું શું ? ચાલો આપણે ત્રણે જણ ચાલીજ નાંખીશું ; બંગલો આઘો પણ ક્યાં છે ?" સ્નેહવદન આવી બોલ્યા. થયું. બીજો ઇલાજ નહોતો; ટાંગામાં સામાન ગયો. અને એક બાજુ હું, અને બીજી બાજુ સરલા અને વચમાં પૂર બહારમાં વાત કરતા જતા સ્નેહવદન એ પ્રમાણે અમે બંગલે જઇ પહોંચ્યા. રસ્તામાં જુદાં જુદાં ઘર, તેના ઘરધણીઓ, રસ્તામાં મળતાં માણસો, તેમના ધંધા વગેરે વિષયો સંબંધી મને અને સરલા ને અનિચ્છાએ પણ ઘણી માહિતી મળી.